
REPUBLIKA HRVATSKA
ŽUPANIJA ŠIBENSKO-KNINSKA
GRAD SKRADIN
GRADSKO VIJEĆE

KLASA:
URBROJ:
Skradin, _____________________



Na temelju članka 73. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 137/15-ispr., 123/17, 98/19 i 144/20 – u daljnjem tekstu Zakon) i članka 34. Statuta Grada Skradina („Službeni vjesnik Šibensko-kninske županije“, broj 3/21, 15/22, 29/23, 19/26) Gradsko vijeće Grada Skradina, na _______ sjednici održanoj dana _______________________ 2026. godine, donosi


O D L U K U
o izdavanju službenog glasila Grada Skradina


Članak 1.
Ovom Odlukom uređuje se izdavanje službenog glasila Grada Skradina, način izdavanja, 
sastav i obveze uredništva, te troškovi izdavanja.
Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.


Članak 2.
Naziv službenog glasila Grada Skradina je "Službeni vjesnik Grada Skradina" (u daljnjem tekstu: "Službeni vjesnik").


Članak 3.
U "Službenom vjesniku" objavljuju se:
- opći akti za koje je propisana obveza objavljivanja sukladno zakonu, podzakonskim aktima i općim aktima Grada Skradina;
- odluke i drugi akti Gradskog vijeća i Gradonačelnika za koje Gradsko vijeće ili Gradonačelnik odrede da ih je potrebno objaviti;
- ostali akti čije je objavljivanje obvezno prema zakonu, podzakonskim aktima ili aktima koje je donijelo Gradsko vijeće.
	U „Službenom vjesniku objavljuju se i akti javnih ustanova kojima je osnivač Grad Skradin i akti trgovačkih društava u kojima Grad Skradin ima većinski udio, ako za to izraze potrebu.
	U „Službenom vjesniku objavljuju se i ispravci akata kada se utvrdi da dio teksta objavljenog u „Službenom vjesniku“ ne odgovara izvornom tekstu.



Članak 4.
[bookmark: _GoBack]Uređivanje i izdavanje, sadržajnu koncepciju i druga pitanja od značenja za objavljivanje akata iz članka 3. ove Odluke prati, razmatra i usmjerava uredništvo "Službenog vjesnika".
Uredništvo "Službenog vjesnika" ima tri (3) člana, koje imenuje Gradonačelnik posebnom odlukom.

Članak 5.
"Službeni vjesnik" izdaje se nakon svake sjednice Gradskog vijeća.
Opći i drugi akti koje donosi Gradsko vijeće objavljuju se u pravilu u prvom narednom broju "Službenog vjesnika" koji se izdaje u roku od petnaest (15)  dana od dana održavanja sjednice Gradskog vijeća.
Ostali akti objavljuju se po potrebi, a o danu objave odluku donosi uredništvo.


Članak 6.
Akti i drugi tekstovi objavljuju se u „Službenom vjesniku“ na hrvatskom jeziku i latiničnom pismu.

Članak 7.
"Službeni vjesnik" objavljuje se u digitalnom obliku na mrežnim stranicama Grada Skradina, a korisnicima se po njihovom traženju može dostaviti u pisanom obliku.
„Službeni vjesnik“ obvezno i besplatno se dostavlja u pisanom obliku:
· Šibensko-kninskoj županiji,
· Središnjem državnom uredu za razvoj digitalnog društva,
· Nacionalnoj i sveučilišnoj knjižnici u Zagrebu,
· Županijskoj matičnoj narodnoj knjižnici.


Članak 8.
Sredstva za izdavanje "Službenog vjesnika" osiguravaju se u proračunu Grada Skradina.


Članak 9.
Stručne i administrativne poslove oko objavljivanja i izdavanja "Službenog vjesnika" obavlja Jedinstveni upravni odjel Grada Skradina.


Članak 10.
Ova Odluka objavit će se u "Službenom vjesniku Šibensko-kninske županije", a stupa na snagu 1. siječnja 2027. godine.
 

                      				GRADSKO VIJEĆE
GRADA SKRADINA

PREDSJEDNICA

           Matea Klarić, dipl. iur.

